  Майя Бывальцева Удмуртия Приволжск федерал округысь «Театральное Приволжье» фестивальлэн дорез луоз. Со пумысен 23-тӥ оштолэзе фестивальын вормисьёсты пусъён ужрадын огкылэ вуизы. Элькунын 472 театр коллективъёс, отчы 5 сюрс пала адями ветлэ. Соин ик Удмуртилэн азьмуртэз Александр Бречалов Росси азьмуртлэн Приволжск федерал округъя ужоскето муртэзлы, фестивальлы кичӧлтон сётӥсь Игорь Комаровлы вазиськиз. Милемлы туж кулэ финалэз ортчытон, таӵе ужрадэз ортчытон, нош валтӥсез курон, тӥ финалэз ялан Удмуртиын ортчытъян сярысь пумкылъян кутоды, оло? Удмуртиын театрез зэмзэ но ярато Александр Бречалов, Удмуртилэн тӧроезИгорь Комаров фестивале пыриськисьёслэн лыдзы йылэ, ужрадлы дурбасьтон паськыта шуыса пусйиз. Ми ужъюлтошъёсын кенешим но вераським, зэмзэ но шонер, «Театральное Приволжье» фестивальлэн аслаз дорез мед луоз шуыса. Оскисько, Удмуртия фестиваль понна усто дор луоз Игорь Комаров, Росси азьмуртлэн Пиволжск федерал округъя ужоскето муртэзТодэ вайытом, таяз сезонын вожвылъяськонэ Приволжск федерал округысь 416 театр коллективъёс но 5 сюрс пала пиналъёс но егитъёс пыриськизы. 27-тӥ южтолэзе Удмуртиысь кун филармониын фестивальлы йылпумъянъёс лэсьтӥзы но вормисьёсты шараязы. Тегъёс: Лулчеберет Ижкар Театр Удмуртия ПФО АлександрБречалов ИгорьКомаров  